b"\n_START_ARTICLE_\nSada (muhafaza)\n_START_SECTION_\nZemljopis\n_START_PARAGRAPH_\nTeren ove muhafaze je vrlo raznolik. Sjeverno i zapadno ni\xc5\xbeu se gorja; Kaulan, Bakim i Razeh koji dose\xc5\xbeu do 2800 m visine. Ova gorja spojena su s gorjem D\xc5\xbeuma. U gorju Razeh najvi\xc5\xa1i vrh je Jabal Hurum._NEWLINE_Po planinama su vrlo su \xc4\x8desti vadiji, korita povremenih bujica, koje su duboko urezane u planinske stijene i imaju velike kanjone. Najve\xc4\x87i vadiji su; Sakajn, Nu\xc5\xa1ur, Badr, Zamad, Alaf i Vadi Abdajn sa sutjeskom Kanik, na kojoj se nalaze ostatci himjaritske brane iz 9. stolje\xc4\x87a.\n_START_SECTION_\nSadska visoravan (Ka'a)\n_START_PARAGRAPH_\nVisoravan Sa'ada spada me\xc4\x91u najplodnija podru\xc4\x8dja Jemena. Uzgaje se gro\xc5\xbe\xc4\x91e, mogranj, breskve, marelice, smokve, koje uspjevaju i na visinama od 1800 metara. Polja u Saadi su najvi\xc5\xa1a u Jemenu. Visoravan je zatvorena sa sjevera i zapada planinama D\xc5\xbeuma i Gamar, te s juga gorjem Sahar, sa istoka barijeru tvori gorje Hamdan.\n_START_SECTION_\nIsto\xc4\x8dna Sada\n_START_PARAGRAPH_\nOvaj dio pokrajine se sastoji od pustinje i visokog gorja (na zapadu) sa brojnim rije\xc4\x8dnim dolinama (vadijima) koja se gube u pustinji Rub' al Khali."